શાહરૂખ ખાન છેલ્લા લગભગ બે દાયકાથી બોલિવૂડ પર રાજ કરી રહ્યો છે. તેની આગામી ફિલ્મ 'રઇસ' એનાઉન્સ થઇ તે દિવસથી ચર્ચામાં છે. શરૂઆતમાં 'રઇસ' સલમાન ખાનની ફિલ્મ 'સુલતાન' સાથે 2016માં જ રિલિઝ થવાની હતી, ત્યાર બાદ તેની રિલિઝ ડેટ આગળ વધારીને 26 જાન્યુઆરી, 2017 કરવામાં આવી હતી. પરંતુ ગઇકાલે 'રઇસ' ફિલ્મના ટ્રેલર સાથે તેની નવી રિલિઝ ડેટ 25 જાન્યુઆરી, 2017 જાહેર કરવામાં આવી. નવી રિલિઝ ડેટ અને એ અંગેના વિવાદ વચ્ચે 'રઇસ'ના ટ્રેલરે એક જ દિવસમાં 11 મિલિયનથી પણ વધુ વ્યૂઝ મેળવી લીધાં છે અને આ આંકડો ઝડપથી વધી રહ્યો છે.